*Lēmuma projekts satur ierobežotas pieejamības informāciju*

*(vārds, uzvārds, personas kods, ziņas par nekustamo īpašumu)*

**Par atmežošanas atļauju lauksaimniecībā izmantojamās zemes ierīkošanai mežā īpašumā [..], Jaunlaicenes pagastā, Alūksnes novadā**

Izskatot nekustamā īpašuma [..], Jaunlaicenes pagastā, Alūksnes novadā, kadastra Nr. [..], īpašnieka [..] 15.11.2024. iesniegumu, kas saņemts Alūksnes novada pašvaldībā 19.11.2024. un reģistrēts ar Nr. ANP/1-23/24/992, par atļauju meža zemes atmežošanai nekustamā īpašuma [..] sastāvā esošajā zemes vienībā ar kadastra apzīmējumu [..], un iesniegumu, kas saņemts Alūksnes novada pašvaldībā 16.12.2024. un reģistrēts ar Nr. ANP/1-23/24/1073, konstatēts:

1. Nekustamā īpašuma [..], Jaunlaicenes pagastā, Alūksnes novadā, kadastra Nr. [..], īpašnieks ir [..], turpmāk – Īpašnieks, saskaņā ar Vidzemes rajona tiesas Jaunlaicenes pagasta zemesgrāmatas nodalījumu Nr. [..].
2. Īpašnieks nekustamā īpašuma [..], sastāvā esošajā zemes vienībā, ar kadastra apzīmējumu [..], vēlas atmežot meža zemes nogabalu 1,3 ha platībā, kas atrodas1. kvartāla 7. nogabalā.
3. Saskaņā ar aktuālo īpašuma [..], meža inventarizāciju, teritorija, ko Īpašnieks vēlas atmežot 1. kvartāla 7.nogabalā, 1,3 ha platībā, ir reģistrēta kā plantāciju mežs.
4. Saskaņā ar Meža likuma 41. panta pirmo daļu *platību atmežo, ja tas nepieciešams […] lauksaimniecībā izmantojamās zemes ierīkošanai.*
5. Saskaņā ar Alūksnes novada pašvaldības domes 2015. gada 27. augusta saistošo noteikumu Nr. 14/2015 “Alūksnes novada teritorijas plānojums 2015.-2027. gadam, Teritorijas izmantošanas un apbūves noteikumi un grafiskā daļa” (ar grozījumiem, kas izdarīti ar Alūksnes novada pašvaldības domes 2023. gada 27. aprīļa saistošajiem noteikumiem Nr. 7/2023; 2023. gada 31. augusta saistošajiem noteikumiem Nr. 22/2023), turpmāk – Teritorijas plānojums, 173.punktu, meža zemes atmežošana jāveic atbilstoši normatīvajos aktos noteiktajai kārtībai.
6. Saskaņā ar Teritorijas plānojuma Jaunlaicenes pagasta funkcionālā zonējuma un apgrūtināto teritoriju karti atmežojamā platība atrodas Lauksaimniecības teritorijas (L) funkcionālajā zonā.
7. Saskaņā ar Ministru kabineta 2013. gada 5. marta noteikumiem Nr. 118 “Kārtība, kādā lauksaimniecībā izmantojamo zemi ierīko mežā, kā arī izsniedz atļauju tās ierīkošanai” ir saņemti atzinumi no Valsts meža dienesta Ziemeļaustrumu virsmežniecības (06.12.2024. Nr. AVM.5-3/2137; saņemts pašvaldībā 06.12.2024. un reģistrēts ar Nr. ANP/1-35/24/4085), Dabas aizsardzības pārvaldes Vidzemes reģionālās administrācijas (02.12.2024. Nr. 3.13.2/7776/2024-N; saņemts pašvaldībā 02.12.2024. un reģistrēts ar Nr. ANP/1-35/24/4019) un Valsts vides dienesta Atļauju pārvaldes (06.01.2025. Nr. 2.3/AP/150/2025; saņemts pašvaldībā 07.01.2025. un reģistrēts ar Nr. ANP/1-35/25/60) par to, ka ir pieļaujama plānotā atmežošana, tā nav pretrunā ar dabas un vides aizsardzību reglamentējošiem normatīvajiem aktiem, un minētajām institūcijām nav iebildumu.
8. Valsts meža dienesta Ziemeļaustrumu virsmežniecība ar 16.01.2025. vēstuli Nr. AVM.5-3/161, par atmežošanas kompensācijas aprēķināšanu īpašumā [..] 1.kvartāla 7.nogabalā, informē, ka aprēķinātais kompensācijas apmērs ir nulle, pamatojoties uz Ministru kabineta 2012. gada 18. decembra noteikumu Nr. 889 “Noteikumi par atmežošanas kompensācijas noteikšanas kritērijiem, aprēķināšanas un atlīdzināšanas kārtību” pielikuma 3.6. punktu.

Pamatojoties uz Meža likuma 41. panta pirmo daļu, Lauksaimniecības un lauku attīstības likuma 10.1 panta pirmo daļu, Ministru kabineta 2013. gada 5. marta noteikumu Nr. 118 “Kārtība, kādā lauksaimniecībā izmantojamo zemi ierīko mežā, kā arī izsniedz atļauju tās ierīkošanai” 7. punktu, Ministru kabineta 2007. gada 21. augusta noteikumu Nr. 562 “Noteikumi par zemes lietošanas veidu klasifikācijas kārtību un to noteikšanas kritērijiem” pielikumu,

atļaut [..], personas kods [..], atmežot meža zemi 1,3 ha platībā nekustamā īpašuma [..], Jaunlaicenes pagastā, Alūksnes novadā, kadastra Nr. [..], sastāvā esošajā zemes vienībā ar kadastra apzīmējumu [..], šādā meža zemes nogabalā:

|  |  |  |  |  |  |
| --- | --- | --- | --- | --- | --- |
| Zemes vienības kadastra apzīmējums | Kvartāla numurs | Nogabala numurs | Platība, ha | Zemes lietošanas veids pēc atmežošanas | Plānotais nekustamā īpašuma lietošanas mērķis |
| [..] | 1 | 7 | 1,3 | 014 Ganības | 0101 |

Lēmums stājas spēkā ar brīdi, kad tas paziņots adresātam.

Lēmums ir pārsūdzams Administratīvajā rajona tiesā viena mēneša laikā no tā spēkā stāšanās dienas.

Pielikumā: [..].